
Parlamentul  României

Camera  Deputaţilor
Comisia pentru sănătate  şi familie
                 Nr. 28/ 292 / 18 iunie 2008                                      

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de lege privind aprobarea Ordonanţei de urgenţă a Guvernului nr. 12/2008 pentru reglementarea unor măsuri financiare în domeniul sanitar (Plx 201/2008), adoptat de Senat în şedinţa din 9 aprilie 2008 şi  trimis comisiei  pentru examinare, în fond, în procedură de urgenţă, cu adresa  nr.PLx 201 din 16 aprilie 2008, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 175/19.02.2008 şi avizul Comisiei juridice, de disciplină şi imunităţi nr.PLx 201/5 mai 2008.

În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.

PREŞEDINTE,
ACAD.PROF.UNIV.DR.MIRCEA IFRIM

Parlamentul  României

Camera  Deputaţilor
Comisia pentru sănătate  şi familie
                                                                                       Nr. 28/ 292 / 18 iunie 2008
R A P O R T 

asupra proiectului de lege privind aprobarea Ordonanţei de urgenţă a Guvernului nr. 12/2008 pentru reglementarea unor măsuri financiare în domeniul sanitar (Plx 201/2008)

1. Cu adresa nr.PLx 201 din 16 aprilie 2008, Comisia pentru sănătate şi familie a fost sesizată cu dezbaterea, în fond, în procedură de urgenţă, cu proiectul de lege privind aprobarea Ordonanţei de urgenţă a Guvernului nr. 12/2008 pentru reglementarea unor măsuri financiare în domeniul sanitar (Plx 201/2008)
La întocmirea raportului, comisia a avut în vedere avizul Consiliului Legislativ nr. 175/19.02.2008 şi avizul Comisiei juridice, de disciplină şi imunităţi nr.PLx 201/5 mai 2008.

Proietul de lege are ca obiect de reglememtare aprobarea Ordonanţei de urgenţă a Guvernului nr. 12/2008 pentru reglementarea unor măsuri financiare în domeniul sanitar, act normativ prin care au fost luate măsuri pentru reglementarea unor activităţi care nu se desfăşurau în condiţii optime, punând în pericol sănătatea populaţiei. Prin Ordonanţa de urgenţă a Guvernului nr. 12/2008 se autorizează Ministerul Sănătăţii Publice să efectueze, în cadrul bugetului aprobat pe 2008, virări de credite bugetare prin derogare de la prevederile art. 47 din Legea privind finanţele publice nr. 500/2002.

Având în vedere cele prezentate mai sus, Comisia pentru sănătate şi familie propune  Plenului Camerei Deputaţilor adoptarea proiectului de lege în forma prezentată de Guvern.

2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.

   3.  La lucrările Comisiei pentru sănătate şi familie  din data de 18 iunie 2008 au fost prezenţi toţi cei 15 membri ai comisiei.
Raportul comisiei  a fost adoptat în unanimitate.
 4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.
PREŞEDINTE,

ACAD.PROF.UNIV.DR.MIRCEA IFRIM

